ஹயெக்கின் அறிமுகத்திற்கு நன்றி. பிட்காயின் என்றாலே ஒரு பயம் வருகிறது. எவனாவது ஹேக்கிங் பண்ணி எல்லாத்தையும் ஆட்டைய போட்டு விட்டால் எங்கே போய் முறையிடுவது? எனக்கு வேறு ஒரு சந்தேகமும் உண்டு. தெரிந்தவர்கள் சொல்லவும். நம் ரூபாயின் மதிப்பு பொருட்களுக்கு எதிராகக் குறைந்து கொண்டே வருகிறது அல்லவா? டாலருக்கு எதிராக நடப்பது இருக்கட்டும். நான் பொருட்களுக்கும் சேவைகளுக்கும் எதிராகச் சொல்கிறேன். உதாரணமாக ஒரு சோப் 1990-லும் அதே சோப் தான். 2016-லும் அதே சோப் தான். ஆனால் அதற்கு எதிரான ரூபாயின் மதிப்பு வீழ்ந்து கொண்டே வந்திருக்கிறது அல்லவா? 5 ரூபாய் ஒரு சோப்பிற்குச் சமமாக இருந்தது. ஆனால் இன்று 30 ரூபாய் வைக்க வேண்டி இருக்கிறதே? இந்த வீழ்ச்சி இப்படியே போய்க்கொண்டு இருந்தால் நாளைக்கு நாமும் இந்தோனேசியாவைப் போல ஒரு சோப் ஒரு லட்சம் கொடுத்து வாங்கும் நிலைக்குப் போய்விடுவோமா? ஸிம்பாப்வே நாட்டில் இன்னும் மோசம். ஒரு தள்ளு வண்டியில் பணத்தைக் கொண்டு போனால் தான் வாங்க முடியும். அந்த நிலைமை நமக்கும் படிப்படியாக வந்து விடுமா? வருங்காலத்தில் பணப்பரிவர்த்தனை எல்லாமே கார்டில் தான் நடக்கும் என்று வைத்துக்கொண்டாலும் கோடிகளில் தான் மளிகைச் சாமான் வாங்குவோமா?